

# JÕELÄHTME VALLAVALITSUS

#

Transpordiamet

Päästeamet                                                                                         09.05.2024 nr 6-4/2382

**Koogi küla Joakõrtsi tee 2a ja 2c maaüksuste detailplaneeringu esitamine kooskõlastamiseks**

Esitame Teile kooskõlastamiseks Koogi küla Joakõrtsi tee 2a ja 2c maaüksuste detailplaneeringu (koostaja Eurostuudio OÜ, töö nr DP-24-01), mis on algatatud 21.03.2024 Jõelähtme Vallavalitsuse korraldusega nr 245. Planeeringuala hõlmab alljärgnevaid maaüksusi: Joakõrtsi tee 2a (katastritunnus 24501:001:2449, sihtotstarve: maatulundusmaa 100%, pindala: 9857 m²), Joakõrtsi tee 2c (katastritunnus 24501:001:2450, sihtotstarve: maatulundusmaa 100%, pindala: 2371 m²) ja Joakõrtsi tee 2b (katastritunnus 24501:001:0602, sihtotstarve: tootmismaa 100%, pindala: 85 m²).

Planeeritavad maaüksused on moodustatud Koogi küla Joakõrtsi kinnistu detailplaneeringuga (kehtestatud Jõelähtme Vallavolikogu 17.12.2015 otsusega nr 274) ja kinnisasja jagamise tulemusena (Jõelähtme Vallavalitsuse 17.11.2022 korraldus nr 1079). Planeeringuala suuruseks on määratud ca 1,2 ha. Alale juurdepääs on tagatud Joakõrtsi teelt, mahasõiduga Jägala-Joa teelt (riigitee 11621).

Detailplaneeringuga on kavas moodustada kolm eraldiseisvat krunti, kaks elamumaa krunti ja üks krunt riigitee ääres kulgeva kergliiklustee teenindamiseks. Üksikelamu kruntidele on kavas rajada kuni kolm eraldiseisvat hoonet: üks elamu, kõrgusega kuni 9 m ja kaks abihoonet, kõrgusega kuni 5 m, maksimaalse ehitisealuse pinnaga kokku kuni 450 m2.

Lugupidamisega

(allkirjastatud digitaalselt)

Andrus Umboja

vallavanem

Lisad:

1. Seletuskiri
2. Kontaktvööndi plaan
3. Põhijoonis

Tiina Skolimowski,

planeeringuspetsialist

tiina.skolimowski@joelahtme.ee 6054855